**Περιγράψτε** την σχέση του Αίμονα με τον πατέρα του αφού πρώτα **εντοπίσετε** και **υπογραμμίσετε** με τα «**υπογραμμιστικά ψηφιακά εργαλεία**» τις λέξεις που διαμορφώνουν την σχέση αυτή.

|  |
| --- |
|                               |

**ΑΙ.** Πάτερ, θεοὶ φύουσιν ἀνθρώποις φρένας,
 πάντων ὅσ᾽ ἐστὶ χρημάτων ὑπέρτατον·
 Ἐγὼ δ᾽ ὅπως σὺ μὴ λέγεις ὀρθῶς τάδε,
 οὔτ᾽ ἂν δυναίμην μήτ᾽ ἐπισταίμην λέγειν·
 γένοιτο μεντἂν χἀτέρῳ καλῶς ἔχον.
Σοῦ δ᾽ οὖν πέφυκα πάντα προσκοπεῖν ὅσα
 λέγει τις ἢ πράσσει τις ἢ ψέγειν ἔχει·
 τὸ γὰρ σὸν ὄμμα δεινὸν ἀνδρὶ δημότῃ

 λόγοις τοιούτοις, οἷς σὺ μὴ τέρψῃ κλύων.

 Ἐμοὶ δ᾽ ἀκούειν ἔσθ᾽ ὑπὸ σκότου τάδε,

 τὴν παῖδα ταύτην οἷ᾽ ὀδύρεται πόλις,

 πασῶν γυναικῶν ὡς ἀναξιωτάτη

 κάκιστ᾽ ἀπ᾽ ἔργων εὐκλεεστάτων φθίνει·

 ἥτις τὸν αὑτῆς αὐτάδελφον ἐν φοναῖς

 πεπτῶτ᾽ ἄθαπτον μήθ᾽ ὑπ᾽ ὠμηστῶν κυνῶν

 εἴασ᾽ ὀλέσθαι μήθ᾽ ὑπ᾽ οἰωνῶν τινος·

 οὐχ ἥδε χρυσῆς ἀξία τιμῆς λαχεῖν;

 τοιάδ᾽ ἐρεμνὴ σῖγ᾽ ἐπέρχεται φάτις.

 Ἐμοὶ δὲ σοῦ πράσσοντος εὐτυχῶς, πάτερ,

 οὐκ ἔστιν οὐδὲν κτῆμα τιμιώτερον·

 τί γὰρ πατρὸς θάλλοντος εὐκλείας τέκνοις

 ἄγαλμα μεῖζον ἢ τί πρὸς παίδων πατρί;

 Μή νυν ἓν ἦθος μοῦνον ἐν σαυτῷ φόρει,

 ὡς φῂς σύ, κοὐδὲν ἄλλο, τοῦτ᾽ ὀρθῶς ἔχειν·